Nafarroako Parlamentuko Mahaiak, 2021eko otsailaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkezturiko galdera, goizeko lehen orduko Iruña-Madril hegaldia “aldi baterako” kentzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 22an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Javier García Jiménez jaunak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

Zer egin du Nafarroako Gobernuak goizeko lehen orduko Iruña-Madril hegaldia “aldi baterako” ken dadin saihesteko?

Ba al daki departamentuak zergatik kendu den? Horiek ezagutuz gero, zein izan da enpresak hegaldi hori kentzeko izan duen arrazoia?

Egin al da ukitutako erabiltzaile-kopuruari buruzko zenbatespenik?

Zein da goizeko lehen orduko Iruña-Madril hegaldia berritzeko gutxi gorabeherako data?

Iruñean, 2021eko otsailaren 16an

Foru parlamentaria: Javier García Jiménez